钦定古今图书集成/明伦汇编/氏族典/第363卷 > 《廖用贤尚友录》 > 任公子
## 钦定古今图书集成/明伦汇编/氏族典/第363卷 > 《廖用贤尚友录》 > 任公子

按《尚友录》：“任公子为大钩巨缁，五十犗为饵，蹲乎会
稽，投竿东海，旦旦而钓，期年不得鱼。已而大鱼食之，
牵巨缁，錎没而下，惊扬而奋鬐，白波若山，海水震荡，
声侔鬼神，惮赫千里。公子得若鱼，离而腊之，自浙河
以东，苍梧以北，莫不厌若鱼者。已而后世辁才讽说
之徒，皆惊而相告也。夫揭竿累，趋灌渎，守鲵鲋，其于”
得大鱼难矣；饰小说以干县令，其于大达亦远矣。是
以未尝闻任氏之风，其不可与经于世亦远矣。